นักไวรัสวิทยาชื่อดังจีน ปัดข่าวลือว่อนโซเชียล ยันไม่เคยคิดหนีออกจากจีน 
นักไวรัสวิทยาหญิงชื่อดังจีน ศึกษาเชื้อไวรัสในค้างคาวที่ห้องแล็บอู่ฮั่นปัดข่าวลือว่อนเน็ต พยายามหนีออกจากจีน ยันตัวเอง-ครอบครัวไม่เคยคิด ชี้มั่นใจในวิทยาศาสตร์และวันหนึ่งความจริงจะประจักษ์เมื่อ 3 พฤษภาคม 63 เว็บไซต์เดลี่เมล และเดอะ ซัน รายงาน ดร. สือ เจิ้งลี่ นักไวรัสวิทยาหญิงชื่อดังของจีน ซึ่งถือเป็นหนึ่งในนักวิจัยด้านเชื้อไวรัสโคโรนาไวรัสระดับสูงของโลก ปฏิเสธข่าวลือผ่านทางแอปฯโซเชียลจีน Wechat เมื่อวันเสาร์ที่ผ่านมา ที่อ้างว่าเธอได้พยายามแปรพักตร์หลบหนีออกจากประเทศจีนพร้อมไฟล์ข้อมูลลับจำนวนมาก หลังจากมีรายงานเอกสารลับของพันธมิตรหน่วยข่าวกรอง 5 ประเทศหลุดถึงมือสื่อ พบจีนมีการปกปิดข้อมูลเกี่ยวกับการระบาดของเชื้อไวรัสโคโรนาสายพันธุ์ใหม่ 2019 หรือโควิด-19 รวมถึงมีการทำลายหลักฐานในห้องแล็บต่างๆเดลี่เมล รายงานข่าวลือเรื่องเกี่ยวกับดร.สือ เจิ้งลี่ เริ่มมีการแชร์กันว่อนในโซเชียลมีเดียของจีนในช่วงสุดสัปดาห์ที่ผ่านมา ว่าดร. สือ เจิ้งลี่ ได้หลบหนีออกจากจีน พร้อมกับไฟล์ข้อมูลลับจำนวนมาก ไปยังสถานเอกอัครราชทูตสหรัฐฯในกรุงปารีส ก่อนที่ต่อมานักวิชาการด้านไวรัสวิทยาชื่อดังของจีน ยืนยันว่าเธอและครอบครัว ไม่เคยหลบหนีออกจากประเทศจีนและไม่มีความตั้งใจที่จะหลบหนีด้วยทุกอย่างในครอบครัวและตัวดิฉัน ยังเป็นปกติดี แม้ว่าในขณะนี้กำลังประสบกับเรื่องที่ยากลำบากเพียงใด แต่เรื่องที่ว่าดิฉันจะหนีออกจากประเทศจีนไม่มีวันจะเกิดขึ้น ดร.สือ เจิ้งลี่ ยืนยัน พร้อมกับชี้ว่าเธอเชื่อในวิทยาศาสตร์ พวกเราจะได้เห็นวันที่เมฆหมอกถูกไล่ให้ผ่านพ้นไป และพระอาทิตย์ส่องแสงทั้งนี้ ดร.สือ เจิ้งลี่ ได้รับการขนานนามว่า Bat Woman หรือสตรีค้างคาวเนื่องจากเป็นที่รับรู้กันในระดับต่างประเทศว่าเธอได้ทำงานศึกษาวิจัยเกี่ยวกับเชื้อไวรัสในค้างคาวอยู่ที่สถาบันไวรัสวิทยาในเมืองอู่ฮั่น อย่างไรก็ตาม หลังเกิดการระบาดของไวรัสโควิด-19 ที่มีศูนย์กลางการระบาดที่เมืองอู่ฮั่น ทำให้เกิดความสงสัยว่าไวรัสโควิดอาจถูกสร้างหรือหลุดออกมาจากห้องแล็บอู่ฮั่นนั้น ดร.สือ เจิ้งลี่ได้ยืนยันเมื่อวันที่ 2 กุมภาพันธ์ ที่ผ่านมาว่า เธอขอสัญญาด้วยชีวิต เชื้อไวรัสโควิด-19 ไม่ได้ถูกสร้างขึ้นในห้องแล็บที่อู่ฮั่นอย่างแน่นอน.
นักไวรัสวิทยาหญิงชื่อดังจีน ศึกษาเชื้อไวรัสในค้างคาวที่ห้องแล็บอู่ฮั่น ปัดข่าวลือว่อนเน็ต พยายามหนีออกจากจีน ยันตัวเอง-ครอบครัวไม่เคยคิด ชี้มั่นใจในวิทยาศาสตร์และวันหนึ่งความจริงจะประจักษ์
โควิด-19,ไวรัสโคโรน่า,สือ เจิ้งลี่,นักไวรัสวิทยาจีน,สถาบันไวรัสวิทยาอู่ฮั่น